Gujrat

Gujrat (uttalt gudʒrˈat) er en by i Punjab i Pakistan. Den har rundt 390 000 innbyggere (2017). Gujrat ligger 11 mil nordvest for Lahore. Byen vokste opp rundt en festning bygd av mogulkeiseren Akbar i 1580. Den har navn etter gujar-kasten. Gujrat lå tidligere ved bredden av Chenab, men elven har siden endret løp og renner nå forbi byen et par kilometer unna. Den gamle hovedveien fra Peshawar til Karachi – Grand Trunk Road - går gjennom byen. I 1849 seiret britene over sikhene her, noe som åpnet for den britiske annekteringa av Punjab. Gujrat er et handelssenter. Det blir også fremstilt møbler og lær- og tekstilprodukter her. Av håndverkproduksjon er særlig gull- og sølvarbeid viktig. Mange norsk-pakistanere har røtter i distriktet rundt Gujrat. Galleri Referanser Eksterne lenker (en) Gujrat, Pakistan – kategori av bilder, video eller lyd på Commons